《和题屈氏园》
宋代·李复

密树烟深绿映门，入门清绝隔嚣尘。
须知泽畔行吟客，便是林问散发人。
山色满楼何处尽，花香过酒逐番新。
东风时引閒云到，留作轻阴欲驻春。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。